  Виталий Пронин 2019-тӥ арын быдӟым конструкторлы Михаил Калашниковлы вордскемез дырысен 100 ар тырмоз.2019-тӥ арын быдӟым конструкторлы Михаил Калашниковлы вордскемез дырысен 100 ар тырмоз.  - Солы дасяськон кутскемын ни, - ивортӥз, кылем арняе журналистъёсын пумиськылыкуз, Удмуртилэн Тӧроез Александр Соловьев. - Россилэн Президентэз юбилейлы дасяськонъя но сое ортчытонъя туэ указ поттӥз.  Оргкомитетэн кивалтэ  Россиысь Правительстволэн  Тӧроезлэн воштӥсез Дмитрий Рогозин, январь пумын со Удмуртие вуоз юбилеез радъянъя нырысетӥ кенеш ортчытыны.Александр Соловьев верамъя, та проектъя республикамы Россиысь 21 миллиард манет возьма. Со мыноз М. Калашников нимо музеез выльдыны, Калашников проспектэз, Национальной библиотекаез, Пинал учкисьлэсь театрзэ, «Ижмашлэсь» башнязэ лэсьтыны, Ижысь аэропортысь лобӟон-пуксён сюресэз тупатъяны но мукетызлы. Сӥё-дано ужрадъёс ортчозы 2019-тӥ арын Ижын но Москваын.Ольга Зорина Теги: котыреслыдпус Удмуртиезазинтон  